
CONTRACT DE DARE ÎN FOLOSINȚĂ GRATUITĂ
Nr.__________/____________


	


CAPITOLUL I. - PĂRȚILE CONTRACTANTE

	MUNICIPIUL BRAD, reprezentat prin Primar, Florin Cazacu, cu sediul în municipiul Brad, strada Independenței, nr. 2, cod 335200, județul Hunedoara, CUI 4374962, în calitate de COMODANT, pe de o parte
și

CLUBUL SPORTIV MUNICIPAL ”AURUL” BRAD, cu sediul în municipiul Brad, strada Morii, FN, județul Hunedoara, reprezentat prin domnul ____________, în calitate de COMODATAR, pe de altă parte,

în temeiul prevederilor O.U.G. nr. 57/2019 privind Codul administrativ, cu modificările și completările ulterioare și ținând cont de H.C.L. nr._____/2023 a Consiliului Local al Municipiului Brad, au convenit la încheierea prezentului contract de dare în folosință gratuită.


CAPITOLUL II. - OBIECTUL CONTRACTULUI

Art. 1.  Obiectul contractului îl constituie darea în folosință gratuită a unui mobil – ”teren împrejmuit”  ( având destinația de Club Sportiv Aurul Brad) cu suprafața de 29.831 mp., identificat prin C.F.  nr. 68172 Brad și în Anexa nr.1 care face parte integrantă din Hotărârea Consiliului Local al Municipiului Brad nr.____/2023, bun proprietatea publică a Municipiului Brad, în scopul desfășurării antrenamentelor și a meciurilor din Campionatul Național Liga a 3-a, precum și pentru antrenamentele și meciurile grupelor de copii, juniori și seniori.

CAPITOLUL III. - DURATA CONTRACTULUI

	Art. 2. Darea în folosință gratuită a imobilului – ”teren împrejmuit” se face pe o durată de 5 (cinci) ani, cu posibilitatea prelungirii, prin acordul părților, prin act adițional, în condițiile respectării clauzelor prezentului Contract de dare în folosință gratuită și ale legii.

CAPITOLUL IV - DREPTURILE ȘI OBLIGAȚIILE PĂRȚILOR

	Art. 3. Drepturile comodantului:
	  a.) - să inspecteze bunurile date în folosință gratuită, să verifice stadiul de achitare a utilităților, precum și modul în care este satisfăcut interesul public. Verificarea se va efectua ori de câte ori este nevoie;
	  b.) - să verifice, în perioada derulării contractului de folosință gratuită, modul în care se respectă condițiile  și clauzele acesteia de către beneficiar;
	  c.) - să modifice în mod unilateral partea reglementată a contractului, din motive excepționale legate de interesul național sau local.

	Art. 4. Drepturile comodatarului:
	Comodatarul are dreptul de a exploata în mod direct, pe riscul și pe răspunderea sa, bunul care face obiectul prezentului contract de dare în folosință gratuită.
	
	Art. 5. Obligațiile comodantului:
	Comodantul se obligă: 
              a.) – să predea spre folosință gratuită, liber de orice sarcină, imobilul – ”teren împrejmuit”, în baza unui proces-verbal de predare-primire în termen de 30 zile de la semnarea contractului;
	  b.) – să asigure inventarierea anuală a bunului transmis;
	  c.) - să nu îl stânjenească pe comodatar în exercitarea dreptului de folosință asupra bunului și să nu facă acte care ar putea restrânge folosința acestuia;
	  d.) – pe toată durata contractului, să îl garanteze pe comodatar contra oricărei tulburări de drept;
	  e.) – să nu închirieze sau să vândă vreunui terț bunul imobil care face obiectul prezentului contract;
	   f.) - să notifice comodantului apariția oricăror împrejurări de natură să aducă atingere drepturilor acestuia;
	  g.) – să verifice modul în care sunt respectate condițiile de folosință stabilite prin prezentul contract și prin lege;
	  h.) – să solicite încetarea folosinței gratuite și restituirea bunului, atunci când interesul public legitim o impune;
	   i.) – la încetarea contractului, să preia bunurile în starea în care au fost transmise și, după caz, cu îmbunătățirile aduse.

	Art. 6. Obligațiile comodatarului:
	Comodatarul se obligă:
	  a.) – să preia în folosință gratuită bunul care face obiectul prezentului contract de dare în folosință gratuită, pe bază de proces-verbal de predare-primire;
              b.) – să păzească și să conserve bunul care face obiectul prezentului contract cu prudența și diligența unui bun proprietar;
	  c.) – să nu folosească bunul care face obiectul prezentului contract decât în conformitate cu destinația acestuia;
	  d.) - să asigure exploatarea eficace, în regim de continuitate și permanență a bunului care face obiectul prezentului contract;
	  e.) – să mențină în siguranță bunul și să aducă la cunoștința comodantului orice tulburare produsă de o terță persoană sau ca urmare a stării tehnice a bunurilor din punctul de vedere al siguranței în exploatare;
	   f.) – pe toată durata folosinței, să păstreze în bune condiții bunul încredințat, să nu îl degradeze sau deterioreze;
	   g.) – răspunde de distrugerea totală sau parțială a bunului încredințat care s-ar datora culpei sale;
	   h.) – pentru bunul imobil dat spre folosință gratuită, orice lucrări de modernizare și consolidare se efectuează numai cu acordul sau avizul prealabil al Consiliului Local al Municipiului Brad;
	   i.) – să permită accesul comodantului, ori de câte ori acest lucru este necesar, pentru a controla bunul încredințat și starea acestuia;
	   j.) - să despăgubească comodantul, potrivit legii, pentru pagubele pricinuite ca urmare a întreținerii necorespunzătoare a bunului imobil dat în folosință gratuită;
	   k.) – să suporte cheltuielile cu utilitățile;
	    l.) – să asigure urmărirea comportării în exploatare a bunului imobil, potrivit legii;
	  m.) – să nu transmită folosința dobândită unei terțe persoane, nici oneros, nici cu titlu gratuit;
	   n.) – să răspundă în nume propriu în eventualele litigii referitoare la dreptul de folosință gratuită;
	   o.) – să arate în fața instanței titularul dreptului de proprietate în litigiile care au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligații;
	   p.) - la încetarea contractului de dare în folosință gratuită, din alte cauze decât ajungerea la termen, excluzând forța majoră și cazul fortuit, comodatarul este obligat să asigure continuitatea folosirii bunului imobil în condițiile stipulate în contract, până la preluarea acestuia de către comodant;
	   q.) - la încetarea contractului de dare în folosință gratuită, comodatarul este obligat să restituie comodantului, în deplină proprietate, bunul imobil folosit în mod gratuit și liber de orice sarcini, inclusiv investițiile realizate, situație ce va fi consemnată într-un proces – verbal.

CAPITOLUL V. – MODIFICAREA ȘI ÎNCETAREA DĂRII ÎN FOLOSINȚĂ GRATUITĂ

	Art. 7. (1) - Contractul încetează prin:
		a.) – acordul de voință, exprimat în scris, al părților contractante;
		b.) – revocare, numai dacă comodatarul nu-și exercită drepturile și obligațiile ce derivă din prezentul contract;
		c.) – ajungerea la termen;
		d.) - din motive de utilitate publică, în condițiile legii, cu notificare prealabilă de 10 zile;
	           (2) - Prezentul contract poate fi modificat prin acordul părților, prin act adițional.

CAPITOLUL VI. - RĂSPUNDEREA CONTRACTUALĂ

	Art. 8. Nerespectarea de către părțile contractuale a obligațiilor cuprinse în prezentul contract de dare în folosință gratuită atrage răspunderea contractuală a părții în culpă, caz în care se pot percepe daune-interese.

CAPITOLUL VII. – LITIGII

	Art. 9.  Litigiile de orice fel care decurg din executarea prezentului contract de folosință gratuită sunt de competența instanței judecătorească de drept comun, dacă nu pot fi rezolvate pe cale amiabilă între părți.

CAPITOLUL VIII. - DISPOZIȚII FINALE

	Art. 10.  Pe toată durata folosinței cele două părți se vor supune legislației în vigoare din România.
	Art. 11.  Modificarea și completarea contractului de folosință gratuită se poate face în limitele legislației române, ori de câte ori va fi nevoie, prin acte adiționale, cu acordul părților în funcție de necesitate și noi reglementări în materie.
	Art. 12. Prezentul contract produce efecte de la data încheierii acestuia.

	Prezentul contract de dare în folosință gratuită s-a  încheiat în 2 (două) exemplare originale, câte unul pentru fiecare parte.


	 COMODANT,					                          COMODATAR,
       MUNICIPIUL BRAD	                               CLUBUL SPORTIV MUNICIPAL ”AURUL” BRAD
	   PRIMAR,	                                                                        
     			       


      Şef Serviciu Buget,Finanţe
Contabilitate, Taxe și Impozite Locale		  	 
      
		 	

        Șef Birou Administrarea				
      Domeniului Public şi Privat
      


                  AVIZAT
      Compartimentul Juridic

